เมื่อวานมีโอกาสได้ปั่นจักรยานไปลงนามถวายพระพรในหลวงที่ รพ.ศิริราช ปั่นจาก ซ.ท่าอิฐ นนทบุรี ใช้เส้นทางเลียบทางรถไฟตลิ่งชัน ระหว่างปั่นบังเอิญเห็นป้ายตลาดน้ำตลิ่งชัน อยู่ติดกับสำนักงานเขตตลิ่งชันเลย ก็เลยตั้งใจว่าขากลับจะแวะหาของทานสะหน่อย ไหนๆจะแวะแล้วก็เลยเก็บภาพถ่ายมา review สะเลย
บรรยากาศโดยรวมถือว่าดีมากครับ การจัดระเบียบร้านค้าดีเยทำให้การเดินภายในตลาดไม่อึดอัด หลายๆร้านลงไปอยู่ในเรือจริงๆ ราคาอาหารก็ไม่ถือว่าแพง อาหารหลากหลาย ทั้งก๋วยเตี๋ยวเรือ กุ้งเผา ปูเผา ปลาเผา ก๋วยจั๊บ ขนมไทย รสชาติอาหารไม่ถึงกับ ว้าว! แต่ก็ถือว่าทานได้ทีเดียว ห้องน้ำสะอาด ดูแลโดย กทม.ต้องชื่นชมครับ ถ้าใครมีเวลาว่างเสาร์อาทิตย์ ลองแวะมาเดินเล่นหาของกินได้นะครับ ที่นี่ยังมีบริการท่องเที่ยวตลาดน้ำทางเรืออีกด้วยนะครับ